በክልሉ ለ71ሺ 22 ኢንተርፕራይዞች የገበያ ትስስር ተፈጠረ
በአማራ ክልል ለ71ሺ 22 ኢንተርፕራይዞች በውጭና በአገር ውስጥ የገበያ ትስስር መፈጠሩን የክልሉ የቴክኒክ፣ሙያና ኢንተርፕራይዞች ልማት ቢሮ አስታወቀ፡፡በአምስት ወራት የገበያ ትስስር ከተፈጠረላቸው ኢንተርፕራይዞች 71ሺ ያህሉ በሀገር ውስጥ የተፈጠረ ሲሆን 161ሺ አንቀሳቃሾችን ያቀፉ     ፡፡የገበያ ትስስሩም ከ598 ሚሊዮን ብር በላይ መሆኑን ምክትል ኃላፊው  ጠቁመዋል ፡፡አያይዘውም 565 አንቀሳቃሾችን ተጠቃሚ ላደረጉ 22 ኢንተርፕራይዞች በተፈጠረው የውጭ ገበያ ትስስር 420ሺ ዶላር ገቢ መገኘቱን ነው ያስታወቁት ፡፡የውጭ ገበያ ትስስሩ በርካቶችን ተጠቃሚ የሚያደርግ ሲሆን ፤ አንድ የጨርቃ ጨርቅ ኢንተርፕራይዝ የውጭ ገበያን ሲቀላቀል ቢያንስ 300 ያህል አንቀሳቃሾችን ማሳተፍ እንደሚችል ጠቁመዋል ፡፡አሜሪካ፣ቱርክ፣ህንድ፣ሱዳን፣ጅቡቲና አረብ አገራት የገበያ ትስስሩ የተፈጠረባቸው አገራት ሲሆኑ ጨርቃ ጨርቅ ለውጭ ገበያ ከቀረቡት ምርቶች በቀዳሚነት ይጠቀሳል ነው ያሉት ፡፡በሀገር ውስጥ ለ71 ሺ ኢንተርፕራይዞች በተከታታይ የተለያዩ የገበያ ትስስሮችን በመፍጠር የገንዘብ መጠኑን ከሁለት ቢሊዮን ብር ለማድረስ መታቀዱን አመልክተዋል ፡፡በውጭ ገበያ ለ110 ኢንተርፕራይዞች የገበያ ትስስር በመፍጠር 3 ሚሊዮን ዶላር ለማግኘት መታቀዱንም እንዲሁ ፡፡ይህን ወደ ውጭ ገበያ ማስገባት ከተቻለ 5 ሺ ያህል አንቀሳቃሾችን ተጠቃሚ ማድረግ እንደሚቻል ገልጸዋል ፡፡በቀጣይ ነባር ኢንተርፕራይዞችን በማጠናከር ሌሎችን በቀጥታ በመደገፍ አቅማቸውን በማጎልበት ተጨማሪ የሥራ ዕድል የመፍጠርና የገበያ ትስስርን የማጠናከር ሥራ ይከናወናልም ብለዋል፡፡በቀጣዩ ጥር ወር ኢንተርፕራይዞች የገበያ ትስስር ለመፍጠርና ምርታቸውን ለማስተዋወቅ የሚረዳቸው የተቀናጀ ባዛርና ኤግዚብሽን በክልል ደረጃ እንደሚዘጋጅም አስታውቀዋል ፡፡በበጀት ዓመቱ ወጣቶችን በማደራጀት በተለያዩ የስራ ዘርፎች እንዲሰማሩ በክልል ደረጃ 4 ቢሊዮን ብር በጀት መያዙን ጠቁመዋል ፡፡በተያዘው በጀት ዓመት በክልል ደረጃ 878ሺ 455 የሥራ ዕድል ለመፍጠር የታቀደ ሲሆን እስከ አሁን ድረስ 137ሺ 889 የሥራ ዕድል መፍጠር ተችሏል፡፡በፌዴራል መንግስት ለሥራ ዕድል ፈጠራ 10 ቢሊዮን ብር መያዙ ይታወቃል  ፡፡ 